20/05/2014 | Administración LocalMunicipal
Teo
Anuncio aprobación definitiva Regulamento hortas urbanas municipais

O Pleno municipal, na sesión ordinaria celebrada o 27 de febreiro de 2014, acordou aprobar inicialmente o Regulamento do funcionamento de hortas urbanas municipais do Concello de Teo, e sometelo a información pública polo prazo legalmente establecido. Sometido o expediente a información pública, durante trinta días, mediante anuncios publicados no BOP (nº 53, do 19/03/2014) e no taboleiro de anuncios do Concello, non se presentou reclamación algunha, polo que, de acordo co artigo 49 da vixente Lei 7/85, de 2 de abril, reguladora das bases do réxime local (LRBRL), e de conformidade co acordo plenario adoptado, enténdese definitivamente aprobado o devandito Regulamento. De conformidade co establecido no art.70.2 da LRBRL, procédese á publicación íntegra do Regulamento citado, que entrará en vigor tras a súa publicación e unha vez transcorra o prazo previsto no artigo 65.2 da Lei 7/85, de 2 de abril. O Concello de Teo, ao abeiro do disposto na Lei 7/1985 do 2 de abril, reguladora das bases de réxime local (LRBRL), na Lei 33/2003, de 3 de novembro, de patrimonio das administracións públicas, no Real Decreto 1372/1986, de 13 de xuño, polo que se aproba o Regulamento de bens das corporacións locais (RB) e demais disposicións aplicables, procede a regular o uso de parcelas urbanas habilitadas para Hortas Urbanas Municipais a fin de garantir unha correcta xestión das mesmas. • Horta Urbana Municipal. Espazo público xestionado polo Concello de Teo, formado por pequenos terreos de cultivo e destinado á práctica de agricultura sostible • Comisión técnica de seguimento. Creada dende o Concello co fin de velar polo cumprimento do presente regulamento • Usuario/a. persoa que coida e cultiva unha parcela da Horta Municipal, previa autorización do seu uso. • Recuperar espazos urbanos para o uso público e achegar diversidade á paisaxe do municipio • Ofrecer un espazo de ocio e actividade para as persoas • Fomentar a participación cidadá • Promover boas prácticas ambientais de cultivo, xestión de residuos, aforro de auga, agricultura ecolóxica, recuperación de usos e costumes da agricultura tradicional, preservación de variedades autóctonas, etc. • Mellorar a saúde da cidadanía e manter a calidade de vida • Favorecer a integración de colectivos, ocupando o seu tempo e facilitando a creación de novas relacións • Potenciar o carácter educativo das hortas • Establecer e valorar as relacións entre o medio natural e as actividades humanas • Promover unha alimentación sá e hábitos saudables • Impulsar un maior coñecemento e respecto polo medio natural • Establecer espazos de convivencia ecolóxicos, sans e gratuítos. • Promover as relacións e o intercambio xeracional e intercultural A horta urbana municipal do Concello de Teo, obxecto deste regulamento ten unha superficie de 720 m 2, dentro da parcela 22 do proxecto de compensación do SAUR 2 de As Galanas, Teo, Parcela no lugar de As Galanas, termino municipal de Teo, de 5.149,30 m 2, que linda ao Norte: zona excluÍda, límite do SAUR 2; Sur: vial de nova creación; Este: parcela municipal dotacional EQ-Es, nº 24; Oeste: resto de parcela 22. No futuro esta superficie pode ser ampliada e incluídas outras parcelas, mediante a identificación das mesmas nas convocatorias para as hortas. A presente normativa ten como obxecto o establecemento das disposicións que rexerán a autorización e uso das Hortas urbanas municipais en espazos públicos municipais habilitados para tal efecto. As súas disposicións obrigan tanto ás persoas usuarias como ao Concello de Teo. O presente Regulamento é de aplicación aos terreos propiedade municipal que sexan destinados a hortas urbanas municipais, asignados ao mesmo mediante as convocatorias publicas para a cesión de uso das mesmas. Para poder acceder á solicitude do uso das hortas a persoa interesada deberá cumprir os seguintes requisitos: • Ser maior de idade • Figurar inscrita no padrón municipal de habitantes do Concello de Teo • Estar fisicamente e psiquicamente capacitada para realizar traballo de hora, mediante achega de informe médico • Estar ao corrente no pagamento das obrigas tributarias e coa seguridade social. • Asinar o documento de aceptación e cumprimento das obrigas expostas nesta ordenanza • Pertencer a unha unidade familiar que xa é usuaria da Horta Urbana Municipal e Sostible do Concello de Teo • Ter sido privada/o dunha horta urbana municipal previo expediente sancionador. O acceso ás hortas está aberto a todas as persoas veciñas de Teo. Reservarase un 20 % das parcelas para casos de emerxencia social informados polos Servizos Sociais do Concello de Teo e outro 20 % das parcelas para persoas maiores de 65 anos. • Correspóndelle ao Concello de Teo o exercicio das funcións técnicas de asesoramento, de vixilancia e de sanción para o correcto uso dos terreos de propiedade municipal afectados por esta normativa. As persoas usuarias serán responsables do seu correcto uso e dos danos efectuados neles, nas instalacións e nos elementos empregados, sexan estes de titularidade municipal ou propios das persoas usuarias. O Concello non se fará responsable dos danos ocasionados nas hortas e nas súas instalacións nin da desaparición e danos sufridos nos elementos que as persoas usuarias empregan, con ocasión do seu uso, nin dos danos que se poidan ocasionar a terceiras persoas. • De forma regular, vixiarase o uso que se realice das hortas. Esta vixilancia efectuaraa o persoal municipal. • Cando o informe de inspección municipal sobre o estado dunha horta ou terreo en cuestión, ao que se refire o apartado anterior, sexa negativo ou desfavorable, faráselle unha observación por escrito a persoa usuaria, concretando as cuestións que non son correctas. A persoa alegara o que estime oportuno, e será a comisión técnica de seguimento a que faga firme o apercibimento ou o deixe sen efecto. • A segunda vez que un apercibimento sexa firme, esta persoa perdera o uso da horta, e non poderá volver a presentarse a concesión ate transcorrido un ano natural. • Con anterioridade ao remate do prazo de autorización de uso, se a persoa usuaria desexara seguir usando a horta durante un novo período, deberá presentar nova solicitude por escrito ante o Concello. A utilización das horas urbanas cualifícase como de uso privativo dos bens de dominio público, segundo o establece o artigo 75.1 do Regulamento de bens das corporacións locais. O procedemento de adxudicación de parcelas iniciarao de oficio o Concello, previa resolución da alcaldía. Dita convocatoria publicarase nos taboleiros oficiais do Concello e na web municipal para que, no prazo establecido (15 días hábiles) as persoas interesadas na autorización de uso das hortas poidan presentar a correspondente solicitude. Na convocatoria pública farase constar: • Número de hortas cuxo uso poderá autorizarse • Documentación que deberá acompañar as solicitudes • Prazo, lugares e horarios de presentación de solicitudes • Datas de exposición pública das listaxes provisionais e das listaxes definitivas • Lugar, data e hora do sorteo público Non se permite a presentación de máis dunha solicitude por unidade familiar. O incumprimento deste apartado orixinará a exclusión automática das solicitudes. A solicitude, no modelo normalizado de instancia (Anexo I) desta ordenanza, presentarase no Rexistro xeral do Concello de Teo no prazo de quince días hábiles, a partires da publicación da convocatoria. Xunto a solicitude achegarase a seguinte documentación: • Instancia na que se solicita a autorización de uso dunha parcela • Fotocopia cotexada do DNI ou do documento que legalmente o substitúa • Declaración de estar ao corrente no cumprimento das obrigas tributarias e coa seguridade social. • Declaración xurada de compromiso de coidado e mantemento da horta. • Se é o caso, informe dos servizos sociais do Concello de Teo • Declaración xurada de que a persoa solicitante e/ou os membros da unidade familiar que vaian a cultivar a horta poden realizar tarefas agrícolas sen risco para a súa saúde. No caso de que existan dubidas sobre este extremo, a comisión técnica poderá solicitar a presentación dun informe médico onde se indique tal competencia. • Calquera documento que se estime oportuno para acreditar as circunstancias especiais que xustifiquen a autorización de uso de hortas sostibles • O concello comprobará de oficio o empadroamento e a ausencia de infraccións e débedas tributarias municipais Unha vez finalizado o prazo de presentación de solicitudes, expoñerase ao público no taboleiro de anuncios, e na páxina web municipal, a lista provisional de persoas admitidas. Poderán presentar reclamacións contra esta no prazo de dez días hábiles, contados dende o día seguinte á exposición da listaxe provisional. Unha vez finalizado este prazo e resoltas as reclamacións presentadas, publicarase a lista definitiva. • A Comisión técnica de seguimento será a encargada de avaliar as solicitudes presentadas (lista provisional, alegacións e lista definitiva) • A adxudicación da autorización correspóndelle á Alcaldía, a proposta da comisión • Para os efectos de autorización, dous ou máis membros dunha mesma unidade familiar considéranse como un mesmo usuario/a • O uso das hortas concederase, en todo caso, a título de autorización demanial en precario por un período máximo dun ano. En consecuencia, o concello poderá acordar, en calquera momento, a revogación da autorización de uso concedida, a cuxo efecto, a persoa usuaria deberá cesar no uso e actividades desenvolvidas no terreo cedido, cun simple requirimento da administración, e sen dereito de indemnización de ningunha clase, nin compensación económica por ningún concepto. • Ao finalizar o prazo de autorización, ou despois da resolución anticipada desta, de se chegar a producir, a persoa usuaria deberá devolver ao concello a horta cedida, baleira e en debidas condicións de uso • O sistema de adxudicación das hortas realizarase mediante sorteo público entre todas as solicitudes admitidas dentro do prazo habilitado para tal efecto e tendo en conta as porcentaxes reservadas para emerxencia social e para persoas maiores de 65 anos • Cada solicitante obterá un número de orde no referido sorteo e segundo este número elixirá parcela • O sorteo celebrarase baixo a presidencia do alcalde ou do/a concelleiro/a en quen delegue, e en presenza da/o secretaria/o do concello ou o/a funcionario/a en quen delegue, que dará fe do acto. Neste sorteo determinarase que horta lle corresponde a cada persoa adxudicataria • As persoas solicitantes que non obteñan parcela formarán parte duna lista de agarda Unha vez realizada a adxudicación definitiva a resultas do sorteo, procederase no prazo de 15 días a expedir as correspondentes autorizacións demaniais para o uso privativo das horas ás persoas adxudicatarias onde se fará constar: a) o número e superficie da parcela concedida, b) duración concreta da autorización e c) as persoas que forman parte da unidade familiar e as que poden acceder para axudar á persoa titular da autorización. • A autorización do uso da horta para o seu cultivo non supón, en ningún caso, a transmisión da propiedade do terreo • A autorización de uso é persoal e intransferible e só terá efectos mentres concorran as condicións sinaladas na autorización do uso da horta • A persoa beneficiaria deberá asinar a acta de autorización do uso da parcela (anexo II). A esta acta engadiráselle unha copia desta ordenanza e a ficha técnica (anexo III) • Crearase unha lista de agarda para o suposto de que algunha (ou algunhas) da persoa usuaria cause baixa antes de esgotar o prazo de uso da parcela • As cuestións litixiosas que xurdan sobre a interpretación, modificación, resolución e efectos desta autorización, serán resoltas polo órgano competente do concello, cuxos acordos poñerán fin á vía administrativa e serán inmediatamente executivos. Contra os mesmos poderase interpoñer recurso potestativo de reposición ou recurso contencioso administrativo ante os xulgados e tribunais da xurisdición contenccioso-administrativa, conforme ao disposto na Lei reguladora de dita xurisdición. • En función das renuncias, baixas, revogacións ou calquera outra cousa que, conforme á presente ordenanza, determine a perda do dereito ao uso das hortas urbanas, poderá determinarse unha nova adxudicación de autorización de uso a favor doutra persoa que cumpra os requisitos establecidos • No suposto de que se constituíse unha lista de agarda dentro do procedemento de adxudicación das hortas, as baixas cubriranse segundo a orde que ocupara cada persoa na referida lista de agarda • Se non se constituíse lista de agarda, por insuficiencia de solicitudes, abrirase un novo procedemento encamiñado a unha nova autorización. De non existir máis que unha solicitude, adxudicarase directamente e no caso de máis dunha solicitude procederase segundo o descrito no artigo 13. • O uso dos terreos non poderá transferirse nin cederse a unha terceira persoa, baixo ningún concepto. Ademais queda prohibido permitir a outra a ocupación ou utilización parcial ou total dos terreos, nin sequera provisionalmente. O incumprimento destas obrigas determinará a extinción automática da autorización e facultará ao concello para recuperar para si a posesión do terreo • No suposto de que a persoa adxudicataria non poida atender de forma temporal a horta cuxo uso lle foi autorizado pode delegar noutra persoa. Esta persoa deberá presentar, se lle fora requirida por persoal do concello, a correspondente autorización asinada pola persoa adxudicataria. En todo caso tal delegación será motivada e no poderá exceder de tres meses, aínda que xustificadamente podera concederse outra pola mesma duración. • É motivo de baixa o abandono do cultivo e o coidado da horta por un período de 3 meses • Prohibición de comercialización de produtos. Será factible o intercambio ou troco entre as persoas usuarias dos produtos obtidos nas parcelas. • O aproveitamento e/ou uso do terreo concederase por un máximo de un ano, contado dende o día seguinte ao da notificación da adxudicación • Á finalización do período de autorización do uso da horta, a persoa usuaria deberá deixar a súa horta baleira e limpa, levantándose acta por parte do concello do estado no que se entrega, a efectos de esixir posibles responsabilidades Cultivos admitidos: • Plantas hortícolas e florais de tradición local • Plantas aromáticas e medicinais Cultivos excluídos: • Queda excluída a plantación de arbustos e árbores • Queda expresamente prohibido o cultivo de plantas degradantes do solo e do subsolo, o cultivo de plantas psicotrópicas e/ou prohibidas por lei e o cultivo de transxénicos Para tratar de entroncar esta actividade cos métodos tradicionais de labranza, pero sen renunciar a novos coñecementos, as técnicas agrícolas utilizadas serán sostibles. O concello promoverá a agricultura sostible mediante formación e apoio. As persoas adxudicatarias das hortas deberán asistir ao curso de formación sobre “prácticas sostibles nas hortas urbanas”, impartido polo Concello de Teo antes do inicio da actividade hortícola e seguirán o manual de boas prácticas de agricultura sostible facilitado no curso. O cultivo da horta farase de xeito respetuoso co medio ambiente, o que implica o uso de fertilizantes naturais e a minimización do emprego e produtos químicos seguindo as indicacións do manual de boas prácticas de agricultura sostible. Potenciarase o intercambio e emprego de sementes autóctonas e especies locais que rendibilicen as características do terreo e as condicións climáticas do concello. O horario das hortas determinarase en función do mellor aproveitamento das horas de luz solar. Deste xeito, a horta municipal permanecerá aberta dende a saída do sol ata o solpor, de luns a domingo, atendendo especialmente a non molestar á veciñanza con calquera tipo de comportamento ruidoso que altere o descanso. As distintas persoas usuarias das hortas deberán respectar os horarios establecidos en canto á apertura e peche das hortas. O incumprimento reiterado dos citados horarios poderá ser causa de revogación da correspondente autorización de uso. • As persoas usuarias das horas poderán recibir, en concepto de préstamo, útiles de uso común para o cultivo das hortas que se detallaran na convocatoria. Estes útiles serán os que sexan mais voluminosos e lonxevos, de xeito que non sexa doado o seu almacenamento en pisos e a súa vida útil sexa previsiblemente longa. • No caso de que as ferramentas prestadas sufran algún dano que imposibilite o seu uso, deberán comunicalo aos responsables municipais asignados á vixilancia da horta e indicar as causas que motivaron o dano. De igual xeito, o compromiso esténdese á custodia das ferramentas, co fin de evitar calquera incidente que tivese como resultado a perda destas. • Os espazos destinados a gardar as ferramentas comúns deben manterse limpos e en bo estado e as persoas participantes non gardarán nos devanditos lugares obxectos ou roupa particular • Do mesmo modo, cada persoa beneficiaria que sexa usuaria debe custodiar o espazo onde se gardan as ferramentas e as súas propias chaves para devolvelas ao concello ao finalizar a autorización de uso • As ferramentas e os demais útiles prestados polo Concello deberán estar en perfecto estado e limpos ao finalizar a autorización. Deberase comunicar calquera dano que se detecte neste material • En caso de furto ou roubo das ferramentas, a persoa usuaria da horta deberá realizar a denuncia ante a policía e comunicar o feito ao concello O persoal dependente do concello, con anterioridade á entrega das autorizacións de uso, deberá realizar un inventario dos bens de uso común que se entregan para empregar nas hortas urbanas. Dito inventario será asinado por cada persoa usuaria xunto coa acta de autorización de uso O concello levará a cabo un seguimento da xestión das hortas co obxecto de garantir un adecuado desenvolvemento do Programa municipal de Hortas sostibles e solidarias. Para isto, desenvolverá as seguintes accións: • Seguimento da xestión do recinto e seguimento do mantemento dos espazos individuais e comúns • Dar as instrucións precisas ás hortelás e aos horteláns, en relación con calquera aspecto relacionado coa xestión, uso e mantemento as hortas • Velar polo uso adecuado das hortas • Fomentar a agricultura ecolóxica • Promocionar e controlar o uso eficiente e sostible da auga nas hortas, e promover, se é o caso, novos sistemas de rega • Atender as necesidades ordinarias das persoas adxudicatarias sempre que o requiran, e xestionar os temas e asuntos de carácter xeral que poidan xurdir • Inspeccionar o estado das parcelas e das zonas comúns, supervisar o inventario de materiais e propoñer, se é o caso, a reposición destes • Levar seguimento do programa de compostaxe nas hortas • Programar as actuacións complementarias ao uso e xestión da horta e realizar unha memoria anual O concello creará, por resolución de Alcaldía, unha Comisión Técnica de Seguimento integrada por: • A concelleira ou concelleiro de Medio Ambiente, que actuará de presidenta/e, ou persoa en quen delegue • O concelleiro/a de participación cidadá. • Un/ha técnico/a municipal, que exercera as funcións de secretario/a da Comisión. • 2 representantes das persoas usuarias das hortas urbanas municipais. Ocasionalmente, con autorización da presidencia, poderán asistir con voz pero sen voto, técnicos/as expertos/as, que poidan achegar os seus coñecementos e experiencias. A comisión técnica reunirase semestralmente con carácter ordinario e con carácter extraordinario por iniciativa do/a presidente/a ou cando o soliciten un mínimo de 3 dos seus membros. A comisión técnica de Seguimento será a encargada de: • O seguimento do funcionamento do programa educativo e de xestión • avaliar as solicitudes presentadas (lista provisional, alegacións e lista definitiva) • Recoller as suxestións das persoas usuarias e facer propostas de mellora • Informar nos conflitos e incidencias relativos ao uso das hortas • Propoñer a resolución do expediente de revogación da autorización de uso • Calquera outra función que se lle atribúa en relación ás Hortas Urbanas Municipais Sostibles e Solidarias • O vencemento do prazo ou das súas prórrogas • Baixa voluntaria por petición a propia persoa usuaria • Morte ou incapacidade sobrevida da persoa usuaria. Neste caso a horta poderá transmitirse á/ao cónxuxe, parella de feito ou a un membro da súa unidade familiar sempre que cumpran os requisitos para ser persoas beneficiarias e polo período que resta para cumprir o prazo da autorización de uso • Baixa no padrón municipal de habitantes • Falta de cultivo da parcela durante máis de tres meses consecutivos • Desaparición ou perda das circunstancias que motivaron a autorización de uso • Utilizar a horta para uso e finalidades diferentes ás que se presentan neste regulamento • Requirimento do terreo por parte do concello para obras, servizos, instalación ou para a construción de infraestruturas ou equipamentos de interese social ou xeral • Por imposición dunha sanción, cando se determine expresamente na resolución sancionadora • Por mutuo acordo • A persoa usuaria só poderá utilizar ou destinar o terreo que se lle concede para o uso hortícola, segundo os criterios establecidos no presente regulamento • A persoa usuaria debe executar persoalmente ou coa axuda dos membros da súa unidade familiar os traballos agrícolas dado que a autorización do uso da horta é persoal e intransferible. Tamén se permite a normal axuda entre as persoas usuarias • A persoa adxudicataria terá dereito a traballar a parcela adxudicada e gozar dos seus produtos • As persoas usuarias disporán dun carné que acredite a súa pertenza ás hortas municipais As parcelas dedicaranse única e exclusivamente a horta familiar. Queda expresamente prohibido: • A realización de ningún tipo de obras. En concreto prohíbese a instalación de valados, grellas, taboleiros fixos ou bancos; construír ou instalar casetas, alpendres, cabanas ou edificacións de calquera tipo, sexan con materiais artificiais ou naturais. Tampouco se permite a construción ou instalación de novos elementos ou a modificación dos existentes sen autorización previa do concello • Utilizar a horta como depósito ou almacén de materiais ou de mobiliario • O abandono e acumulación de calquera material alleo á función da horta, susceptible de alterar a estética do lugar • A construción de pozos • Instalar galiñeiros e/ou gaiolas para a cría ou a posesión de calquera animal • A presenza de animais na horta • Queimar os restos xerados na horta ou realizar calquera tipo de lume • Tirar os restos xerados na horta e noutras hortas ou parcelas, e non separar correctamente os residuos xerados para a posterior reciclaxe • Malgastar a auga • Deixar a horta sen traballar • Empregar trampas ou outros métodos de captura para a fauna ou cebos con substancias velenosas • A persoa usuaria da horta será responsable do mantemento e coidado das instalacións inherentes á horta, así como daquelas que sexan de uso común para as persoas usuarias da zona • As persoas usuarias das horas comprométense a reparar ou repoñer aqueles bens ou utensilios que resultan danados, destruídos ou extraviados por un uso inadecuado • No momento de entrega da horta determinaranse as instalacións que deban ser consideradas inherentes a esta, co fin de garantir que se encontren en perfecto estado no momento de producirse a baixa, por calquera causa, sendo a antiga persoa usuaria a responsable da falta de elementos das instalacións, así como dos danos e/ou prexuízos que puidesen existir sobre estes • En todo momento respectaranse os límites da horta establecidos polo concello • Entre os límites de parcelas poderanse construír canos que ademais de delimitar as hortas servirán de desaugadoiro dos terreos • As parcelas destinadas a hortas permanecerán abertas e non se permitirá cercalas con estacas ou outros elementos • A persoa usuaria será responsable do correcto estado de acceso á horta. Para iso deberá levar a cabo o mantemento regular que requira O concello determinará o uso e forma da rega • Non se poderá alterar, manipular ou modificar a instalación de rega existente sen autorización municipal • Queda prohibida a rega por aspersión • Cada persoa usuaria disporá unicamente da auga diaria que lle sexa asignada. Non poderá utilizar auga doutra persoa usuaria sen a autorización desta, nin poderá collela da rede por un punto distinto ao correspondente á súa horta • Queda totalmente prohibida a alteración de apertura de válvulas dende o depósito sen autorización municipal As persoas adxudicatarias terán que facerse cargo de xestionar adecuadamente os desperdicios que se produzan. Non se deben deixar desperdicios nin orgánicos nin inorgánicos fóra dos lugares asignados para ese fin As persoas usuarias das hortas serán responsables do mantemento e correcto estado de operatividade, decoro e seguridade das hortas. As persoas usuarias das hortas que non cumpran coas súas responsabilidades, ademais de sufrir as consecuencias xurídicas que procedan, poderán ser dadas de baixa como usuarias das hortas. Prohíbese a circulación ou estacionamento de vehículos dentro de todas as instalacións (hortas, camiños de repartición, zona de servizos, etc.) agás no espazo destinado para tal fin fóra das horas. A autorización para a explotación das hortas urbanas poderá revogarse por incumprimento de calquera das normas de uso ás que se fai referencia no presente Regulamento, sen que o seu titular teña dereito a indemnización algunha e sen prexuízo da incoación do expediente sancionador ao que houbera lugar. Toda persoa que cause danos nas hortas municipais ou instalacións anexas a estas deberá indemnizalos con independencia das sancións que resultaren procedentes. Nos supostos nos que sexa inaprazable a reparación de danos e prexuízos, por motivo de seguridade ou por calquera outro debidamente acreditado, poderá procederse á súa inmediata restitución e á esixencia posterior do importe corresponde á persoa causante destes. Sen prexuízo do previsto nos artigos precedentes, cando os feitos dos cales se derivaron os danos puidesen ser constitutivos de delito ou falta, remitirase o expediente á xurisdición penal e deixarase en suspenso a tramitación e resolución dos correspondentes expedientes administrativos de esixencia de resarcimento, en tanto non se acorde o sobresemento da causa ou se dite sentenza firme. En todo o non previsto neste Regulamento será de aplicación a Lei de patrimonio das administracións públicas e o Regulamento de bens as entidades locais. O presente Regulamento entrará en vigor ao día seguinte da súa publicación íntegra no Boletín Oficial da Provincia da Coruña e unha vez transcorra o prazo previsto no artigo 65.2 da LRBRL en relación ao artigo 70, permanecendo en vigor ata a súa modificación ou derrogación expresa. Teo, 7 de maio de 2014 O alcalde acctal., Rafael Sisto Edreira